เรื่องร้องเรียน (เสียงรบกวน,PM2.5,ร้องเรียน,ทางเท้า) วันที่ 2023-10-04 04:11:31 — แขวงบางมด เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041573 
ขอให้แก้ไขปัญหาเสียงดังรบกวน และฝุ่นละอองจากการเลื่อยหินอ่อน บริเวณบริษัท.. ซอยเอกชัย 20 1/2 แขวงบางขุนเทียน เขตจอมทอง กรุงเทพมหานคร (จากการตรวจสอบพบเป็นบริษัท...ซอยเอกชัย 20 1/2 แขวงบางขุนเทียน เขตจอมทอง กรุงเทพมหานคร) จุดสังเกต เข้าซอยเอกชัย 20 1/2 ระยะทางประมาณ 100 เมตร บริษัทหินอ่อนดังกล่าวจะอยู่ทางด้านขวามือ และอยู่ด้านหลังร้านทำเล็บคุณหญิง เนื่องจากผู้ร้องแจ้งว่าประสบปัญหาเสียงดังรบกวนจากการเลื่อยหินอ่อน ตั้งแต่เวลาประมาณ 08.00-17.00 น. เป็นประจำทุกวัน และจากการเลื่อยหินอ่อนนั้นก่อให้เกิดฝุ่นละอองฟุ้งกระจายไปทั่วบริเวณ เนื่องจากบริษัทดังกล่าวมีลักษณะเป็นตึกแถว หรืออาคารพาณิชย์ และได้มีการเลื่อยหินอ่อนบริเวณด้านหน้าอาคาร โดยไม่มีการใช้วัสดุป้องกันฝุ่นละอองฟุ้งกระจาย จากกรณีดังกล่าวส่งผลให้ผู้ร้อง และประชาชนที่อาศัยอยู่บริเวณใกล้เคียง ได้รับความเดือดร้อนเป็นอย่างมาก ไม่สามารถพักผ่อนได้ตามปกติเนื่องจากเสียงดังรบกวน และได้รับผลกระทบต่อระบบทางเดินหายใจ เนื่องจากฝุ่นละอองฟุ้งกระจาย ไม่สามารถทำการตากผ้าได้ เพราะฝุ่นจะเกาะตามผ้าที่ตากไว้ โดยประสบปัญหามาเป็นระยะเวลาประมาณ 2 สัปดาห์ หรือ ประมาณ 14 วันแล้ว อีกทั้งผู้ร้องประสงค์ให้หน่วยงานที่เกี่ยวข้องดำเนินการตรวจสอบบริษัทดังกล่าว ว่ามีการจดทะเบียน หรือ มีใบอนุญาตประกอบกิจการโรงงานอย่างถูกต้องหรือไม่ ถ้าหากถูกต้อง ผู้ร้องก็ไม่เห็นควรให้ประกอบกิจการโรงงานในพื้นที่ดังกล่าว เนื่องจากเป็นเขตชุมชน (ตามผู้ร้องแจ้ง) จึงประสงค์ให้หน่วยงานที่เกี่ยวข้องตรวจสอบ แก้ไขปัญหาดังเสียงดังรบกวน และฝุ่นละอองจากการเลื่อยหินอ่อนบริเวณดังกล่าว เพื่อบรรเทาความเดือดร้อน //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น #ศรท #ศรท1111 #1555 #citydata
#1555 #citydata